उन्हें रोजाना पढ़ने के लिये अपने गांव से 16 किलोमीटर पैदल चलकर जाना पड़ता। उन्होंने सिलाई का काम सीखा और बहुत कम समय में वे उसमें पारंगत हो गईं। इसके बाद उन्होंने अपने कदम आगे बढ़ाते हुए कंप्यूटर सीखना प्रारंभ किया। सीखने के प्रति उनकी लगन को देखते हुए जल्द ही एनजीओ ने उन्हें अपने साथ एक शिक्षक के रूप में जुड़ने का मौका दिया। उन्होंने अपने गांव की उन महिलाओं को जीवन कौशल के क्षेत्र में सीख देनी प्रारंभ की जो आत्मनिर्भर होना चाहती थीं।